**Hodnotiaca správa činnosti Rady školy pri ZŠ s MŠ Chorvátsky Grob**

**za rok 2016**

**1. Zloženie Rady školy v roku 2016**

Rada školy pracovala v roku 2016 v tomto zložení:

|  |  |
| --- | --- |
| **Priezvisko a meno, funkcia v Rade školy**  | **Organizačná zložka** |
| PaedDr. Blaščáková Katarína, predseda RŠ | ZŠ – pedagogickí zamestnanci |
| JUDr. Vydrová Vladimíra, podpredseda RŠ | Zriaďovateľ – Obecný úrad |
| Ing. Múčková Martina, člen RŠ | Zriaďovateľ - Obecný úrad |
| PaedDr. Goliašová Erika, člen RŠ | Zriaďovateľ - Obecný úrad |
| Ing. Michálková Dana, člen RŠ | Zriaďovateľ - Obecný úrad |
| Bihalová Andrea, člen RŠ | MŠ Školská – pedagogickí zamestnanci |
| Hamzová Jitka, člen RŠ | ZŠ s MŠ – nepedagogickí zamestnanci |
| Mgr. Lauková Lucia, člen RŠ | ZŠ - rodičia |
| Zeman Robert, člen RŠ | ZŠ - rodičia |
| Mgr. Mošaťová Michaela, člen RŠ | MŠ Rubínova - rodičia |
| Ing. Zavarská Petra, člen RŠ | MŠ Školská - rodičia |

**2. Uskutočnené zasadnutia Rady školy v r. 2016**

|  |  |  |
| --- | --- | --- |
| **Zasadnutie/****dátum** | **Predmet zasadnutia** | **Výsledky, uznesenia** |
| **Prvé zasadnutie****10. 2. 2016** | 1. Voľby predsedu a podpredsedu novozvolenej Rady školy.2. Hodnotiaca správa činnosti Rady školy pri ZŠ s MŠ Chorvátsky Grob za rok 2015.3. Aktualizácia Štatútu Rady školy pri ZŠ s MŠ Ch. G. 4. Aktuálne informácie5. Harmonogram riadnych zasadnutí Rady školy v kalendárnom roku 2016.6. Rôzne | Uskutočnilo sa prvé zasadnutie novozvolenej Rady školy pri ZŠ s MŠ Chorvátsky Grob, na ktorom bol zvolený predseda Rady školy – PaedDr. Katarína Blaščáková a podpredseda – JUDr. Vladimíra Vydrová. Bola prerokovaná a jednohlasne schválená Hodnotiaca správa Rady školy za rok 2015, ktorá bola následne zverejnená na web stránke školy.Prebehla aktualizácia Štatútu Rady školy pri ZŠ s MŠ Chorvátsky Grob (doplnenie Štatútu o spôsoby voľby predsedu, podpredsedu Rady školy a overovateľa zápisnice zo zasadnutí RŠ). Rada školy bola oboznámená a odporučila skrátenie času prevádzky ŠKD a MŠ do 17:00 hod. z objektívnych dôvodov, ďalej boli prednesené informácie o prevádzke MŠ počas letných prázdnin, o nadchádzajúcom zápise žiakov do ZŠ a detí do MŠ. Bol navrhnutý a odsúhlasený Harmonogram zasadnutí Rady školy v kalendárnom roku 2016. Zástupkyne organizačnej zložky „rodičia MŠ“ poukázali na problém absencie priechodu pre chodcov pri MŠ Rubínova 1 a MŠ Školská 4 – táto požiadavka bola posunutá k ďalšiemu riešeniu.  |
| **Druhé zasadnutie****11. 5. 2016** | 1.Schválenie aktualizovaného Štatútu Rady školy.2. Aktuálne informácie – výsledky zápisu do ZŠ a MŠ, alternatívy riešenia v šk. roku 2016/2017.3. Diskusia a uznesenia. | Rada školy jednohlasne schválila aktualizované znenie Štatútu Rady školy pri ZŠ s MŠ Chorvátsky Grob. Pani riaditeľka RNDr. Daniela Leštinská oboznámila prítomných s počtami detí zapísaných do MŠ a žiakov zapísaných do ZŠ. Zároveň predstavila niekoľko alternatív priestorového rozloženia jednotlivých tried vzhľadom na obmedzené kapacitné možnosti školy. Rada školy po následnej diskusii a hlasovaní prijala jednohlasne nasledujúce uznesenia: 1. *„Rada školy odporúča zriaďovateľovi ZŠ a MŠ obci Chorvátsky Grob bezodkladne poskytnúť vedeniu školy písomnú informáciu o výbere konkrétnej alternatívy pre zabezpečenie školského roku 2016/2017. 2. „Rada školy odporúča zriaďovateľovi ZŠ a MŠ obci Chorvátsky Grob bezodkladne zabezpečiť predĺženie nájomnej so spoločnosťou Thermius (jej platnosť je aktuálne do 31.8.2016) a následne zverejniť podpísaný dodatok k nájomnej zmluve na web stránke obce.”* |
| **Tretie zasadnutie****29. 9. 2016** | 1. Správa o výchovno-vzdelávacej činnosti školy za šk. rok 2015/2016.2. Zhodnotenie plnenia Plánu práce ZŠ, Plánu činností MŠ v šk. roku 2015/20163. Materiálno-technické a pedagogicko-organizačné zabezpečenie vých.-  vzdelávacieho procesu v šk. roku 2016/2017.4. Plán práce školy a činností pre šk. rok 2016/2017 | Správu o výchovno-vzdelávacej činnosti školy za šk. rok 2015/2016 predniesla pani riaditeľka RNDr. Daniela Leštinská. Správa bola bez pripomienok prijatá členmi Rady školy. Rada školy jednohlasne odporučila poslancom obecného zastupiteľstva Správu v tejto podobe prijať. Rada školy bola oboznámená so zhodnotením plnenia  Plánu práce ZŠ (predniesla p. riaditeľka RNDr. Daniela Leštinská) a Plánu činností MŠ v šk. roku 2015/2016 (predniesla p. zástupkyňa pre MŠ Mgr. Oľga Kabátová). Oba plány sa podarilo úspešne splniť.Členovia Rady školy boli podrobne oboznámení najmä s problémovými úsekmi materiálno-technického zabezpečenia vých.-vzdelávacieho procesu v novom šk. roku. Pani riaditeľka poukázala najmä na potrebu dofinancovania materskej školy, školskej jedálne, školského klubu detí a nepedagogických zamestnancov.Členovia Rady školy odporúčali poslancom obecného zastupiteľstva vyhovieť požiadavkám vedenia školy na navýšenie financií podľa predloženej analýzy.P. zástupkyňa O. Kabátová poukázala na komplikované prepočítavanie poplatku za MŠ počas prázdnin. Rada školy navrhla iniciovať zmenu príslušného VZN. Pani riaditeľka poukázala na čoraz akútnejší nedostatok priestorov ZŠ na výučbu, mimoškolskú činností a činnosť ŠKD. Rada školy bola podrobne oboznámená s Plánom práce ZŠ a Plánom činností MŠ v šk. roku 2016/2017, so Vzdelávacím plánom a mimoškolskou činnosťou v novom šk. roku.  |
| **Štvrté zasadnutie****30. 11. 2016** | 1. Harmonogram zasadnutí Rady školy v roku 2017.2. Aktuálna situácia vo výstavbe novej školy, príp. Rekonštrukcii existujúcich priestorov.3. Rôzne | Prítomní členovia Rady školy jednohlasne odsúhlasili termíny riadnych zasadnutí Rady školy v novom kalendárnom roku 2017.Členovia Rady školy boli informovaní poslankyňou OZ PaedDr. Erikou Goliašovou o nasledujúcich skutočnostiach: Práce na budove novej školy na pozemku Javorová alej sa už začali. Prístavba telocvične na budove Školská 4 je v štádiu riešenia. Obecný úrad sa zapojí do výziev na granty pre MŠ. Pani riaditeľka upozornila, že končí prechodné obdobie, počas ktorého je možné prevádzkovať zariadenie bez telocvične. Členovia Rady školy jednohlasne prijali uznesenie, v ktorom Rada školy odporúča riešiť chýbajúcu telocvičňu v ZŠ na Školskej ulici prekrytím multifunkčného ihriska nachádzajúceho sa v areáli ZŠ s MŠ zateplenou halou a dobudovaním sociálnych zariadení. Pani riaditeľka oboznámila Členov Rady školy o nevyhnutnej potrebe navýšenia dotácii na MŠ, čo podložila podrobnou analýzou. |

Rada školy počas roka 2016 presadzovala verejné záujmy a záujmy rodičov, pedagogických i ostatných zamestnancov školy v oblasti výchovy a vzdelávania, plnila iniciatívnu a poradnú funkciu, ako aj funkciu verejnej kontroly práce vedúcich zamestnancov, čím splnila svoje základné poslanie. Všetci členovia Rady školy sa stavali k svojej úlohe zodpovedne, pravidelne sa zúčastňovali na zasadnutiach, k problémom sa stavali s primeranou mierou aktivity, objektívnosti, spolupatričnosti a snažili sa prispievať k ich vyriešeniu čo najefektívnejšou cestou, za čo im touto cestou veľmi pekne ďakujem.

V Chorvátskom Grobe dňa 13. 2. 2017

PaedDr. Katarína Blaščáková, predsedníčka RŠ